“Dis so ’n lekker gevoel om vir die span gekies te word. Ek het nie gedink ek sou dit maak nie en is baie dankbaar,” sê Dylan.
“Ek fokus op my verdediging, balvaardigheid en ek werk nou aan my spoed. Rugby gee ook vir jou ’n tweede familie, want as jy soos ’n span saamspeel raak die ander spelers soos jou broers,” sê hy. “Jy moet aanhou werk, op jou drome bly fokus en nooit opgee nie.”
My ma wou eintlik gehad het ek moet vir die o.18 Akademie-span gekies word sodat sy my kan kom ondersteun. As ek Cravenweek gespeel het sou sy nie kon kom kyk het nie.”
Hy sê hy is baie dankbaar vir sy ouers vir al hulle ondersteuning, want sonder hulle sou hy nie alles kon bereik het nie.
Dylan speel Maandag 9 Julie sy eerste wedstryd vir die Akademiespan. Die span gaan kragte teen die Sharks-akademiespan meet.